b'\n_START_ARTICLE_\nFinale Stanleyjevega pokala 1915\n_START_SECTION_\nPoti do finala\n_START_PARAGRAPH_\nVancouver je kon\xc4\x8dal sezono 1914/15 na prvem mestu in je tako osvojil liga\xc5\xa1ki naslov. Na koncu je vknji\xc5\xbeil 13 zmag in 4 poraze._NEWLINE_Na drugi strani je Ottawa sezono 1914/15 kon\xc4\x8dala na prvem mestu, na katerem pa je bila izena\xc4\x8dena z mo\xc5\xa1tvom Montreal Wanderers. Obe mo\xc5\xa1tvi sta dosegli 14 zmag in 6 porazov. Za dolo\xc4\x8ditev prvaka lige NHA je bila zato potrebna dvotekemska kon\xc4\x8dnica, v kateri je o kon\xc4\x8dni zmagi odlo\xc4\x8dala skupna razlika v golih iz obeh tekem. Ottawa je bila bolj\xc5\xa1a z izidom 4-1 in je napredovala v finale.\n_START_SECTION_\nVrezano v Stanleyjev pokal\n_START_PARAGRAPH_\nOttawa je vrezala besede "Ottawa/prvaki NHA/1914/15" na bazo originalne \xc4\x8da\xc5\xa1e pokala, \xc4\x8deprav niso zmagali v finalu. Gre za podoben obi\xc4\x8daj kot tisti, ki se je pojavljal do leta 1915, ko so pokal uradno predali prvakom lige, v kateri je igralo mo\xc5\xa1tvo, ki je pokal osvojilo v prej\xc5\xa1nji sezoni. Prvak iz prej\xc5\xa1nje sezone je bil namre\xc4\x8d NHA klub Toronto Blueshirts._NEWLINE_Po finalu je bilo na pokal dodano "Vancouver B.C./1914/15/premagali Ottawo/3 zaporedne tekme". Imena osmih igralcev in ime direktorja so bila vrezana v \xc4\x8da\xc5\xa1o vzdol\xc5\xbe razbrazdanih strani._NEWLINE_Dva igralca sta bila izpu\xc5\xa1\xc4\x8dena, \xc4\x8deprav je bilo na pokalu dovolj prostora. Ken Mallen je igral na 14 od 16 tekem, od tega na 2 od 3 finalnih tekem. Njegovo ime je bilo izpu\xc5\xa1\xc4\x8deno po napaki. Ime Jeana Matza pa je bilo izpu\xc5\xa1\xc4\x8deno, ker je igral le na eni tekmi.'